
Здравейте,  

Преди две седмици започнах работа, но в момента ми се налага да напусна. В момента завършвам втори курс и съответно ще бъда трети. Въпросът ми е мога ли да напусна по чл. 327 ал.1 т.6 от КТ – “работникът или служителят може да прекрати трудовия договор писмено, без предизвестие, когато продължава образованието си в учебно заведение на редовно обучение или постъпва на редовна докторантура” , тъй като в момента не е учебна година? Длъжна ли съм да спазя предизвестието от един месец или съответно да платя неустойка? Трябва ли да посочвам друга причина за напускане или самото позоваване на този член е достатъчно? 


 

Студент – напускане без предизвестие
====================================

 

Здравейте, Никол Николова,


необходимо е да подадете молба до работодателя в свободен текст, като цитирате въпросната разпоредба от Кодекса на труда и приложите удостоверение от университета, че продължавате образованието си като студент – редовно обучение. Това е достатъчно, като не е необходимо да спазвате предизвестие или да заплащате обезщетение на работодателя за неспазено предизвестие.


Поздрави,  

адв. Николина Митова  

тел. 0898 303092


